armvectores/hy_wikipedia_2023 huggingface dataset:
Թոմլա

Թոմլա, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 10 կմ հյուսիս, Ճորոխ գետի միջին հոսանքի ձախ կողմում, Բալախոռի դաշտում։


== Պատմություն ==
Գյուղն ավերվեց, իսկ բնակչությունը կոտորովեց կամ  բռնությամբ տեղահանվեց 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 30, 1909 թվականին՝ 50, իսկ 1915 թվականին՝ 57 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, հողագործությունն ու արհեստներն էր։


== Պատմամշակութային կառույցներ ==
Թոմլան ուներ 1266 թվականին կառուցված Ս. Համբարձում եկեղեցին։ Գյուղի մոտակայքում գտնվում էին Ս. Թեոդորոս, Ս. Խաղճունյաց և Ս. Վարզահան վանքերը։


== Կրթություն ==
Գյուղն ուներ վարժարան, որտեղ ուսանում էին 50 աշակերտ և դասավանդում էին 2 ուսուցիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Չատկալի լեռնաշղթա

Չատկալի լեռնաշղթա (ղրղզ.՝ Чаткал кырка тоосу, ուզբ.՝ Chatqol tizmasi), Արևմտյան Տյան Շանում (Ղրղզստանում և Ուզբեկստանում)։ Հյուսիսային-արևմուտքից սահմանափակում է Ֆերգանայի հովիտը։ Երկարությունը մոտ 200 կմ է, միջին բարձրությունը՝ 3500 մ (առավելագույնը՝ 4503 մ)։ 
Կազմված է թերթաքարերից, կրաքարերից, գրանիտներից։ Հյուսիսային լանջերը կարճ են, զառիվեր, հարավ՝ առավել զառիկող՝ ծածկված ընկուզենու, տյանշանյան եղևնու, սոճու մացառուտներով, ավելի վեր՝ մարգագետիններով։
Բաննի Օստրով (այլ կիրառումներ)

Բաննիյ Օստրով, կարող է վերաբերել՝

Բաննիյ Օստրով - ավան Ռուսաստանի Սմոլենսկի մարզի Սմոլենսկի շրջանի կազմում։
Բաննիյ Օստրով - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ռիպոլյետ

Ռիպոլյետ (կատ.`Ripollet)՝ մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Վալիես Օկսիդենտալ շրջանում։ Տարածքը կազմում է 4.39 կմ2։ Բնակչությունը` 37151 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2008-07-05 at the Wayback Machine.
Medellín

«Medellín», ամերիկացի երգչուհի Մադոննայի երգը, որը ձայնագրվել է կոլումբիացի երգիչ Մալումայի մասնակցությամբ։ Երգի պրեմիերան կայացել է 2019 թվականի ապրիլի 17-ին, այն դարձել Է Մադոննայի «Madame X» տասնչորսերորդ ստուդիական ալբոմի լիդ-սինգլը։


== Ստեղծում և թողարկում ==
Մալուման Մադոննայի հետ ծանոթացել է 2008 թվականին MTV երաժշտական տեսահոլովակի մրցանակաբաշխության ժամանակ տեղի ունեցած ելույթից հետո։ 2019 թվականի փետրվարին երգիչն ինստագրամում լուսանկար է հրապարակել Մադոննայի հետ ձայնագրման ստուդիայում։ Ֆորբս ամսագրին տված հարցազրույցում Նա հաստատել է լուրերն այն մասին, որ իրենք միասին աշխատում են նոր երաժշտության վրա՝ ասելով.«Մադոննան և ես համատեղ պատրաստվում ենք գեղեցիկ երգ ստեղծել։ Ես շատ հուզված եմ։ Սա մեծ քայլ է իմ մշակույթի, Լատինական մշակույթի համար, դա շատ, շատ մեծ քայլ է»։
Երգի անվանումը առաջացել է Կոլումբիայի Մեդելյին քաղաքի անվանումից, որտեղ ծնվել է Մալուման։
2019 թվականի ապրիլի 15-ին Մադոննան հրապարակել է սինգլի շապիկը՝ հայտարարելով, որ ապրիլի 17-ին կկայանա պրեմիերան։


== Քննադատական ընդունելություն ==
NME-ի քննադատ Շարլոտա Գանը երգը անվանել է «զարմանալի, ռեֆլեքսավորվող փոփ երգ», նաև նշել է, որ երգը «թարմ» է հնչում։ Variety պարբերականից Ջեմ Ասվադը գրել է, որ «թեև երգը պարային չէ, ինչի մասին շատ երկրպագուներ երազում էին, Մադոննայի վերջին դարաշրջանի մեջ ջերմ և խոստումնալից ներածություն է»։


== Երաժշտական տեսահոլովակ ==
Երգի երաժշտական տեսահոլովակի պրեմիերան կայացել է ապրիլի 24-ին MTV հեռուստաալիքի եթերում։ Ռեժիսորը եղել է իսպանացի լուսանկարիչ Դիանա Կունստը։


== Առևտրային հաջողություններ ==
Մադոննան և Մալուման առաջին անգամ իրենց երգը կատարել են 2019 թվականի մայիսի 1-ին Billboard Music Awards մրցանակաբաշխության ժամանակ։ Billboard ամսագիրը նրանց ելույթն անվանել է այս ամբողջ երեկոյի լավագույններից մեկը։


== Երգացանկ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
 «Medellín» (выступление 1.5.2019 на церемонии Billboard Music Awards) (անգլ.)
Մոկրայա Ռակիտնայա

Մոկրայա Ռակիտնայա (ուկրաիներեն՝ Мокра Рокитна), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Մոկրայա Ռակիտնայա գյուղում բնակվում էր 205 մարդ։ Բնակավայրը զբաղեցնում է 1953 կմ² տարածք։ Բնակչության խտությունը կազմում էր 104,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (32701-32800)

Աստերոիդների ցանկ (32601-32700)  • Աստերոիդների ցանկ  • Աստերոիդների ցանկ (32801-32900)
 Աստերոիդների ցանկ (32601-32700)  • Աստերոիդների ցանկ  • Աստերոիդների ցանկ (32801-32900)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
(8520) 1992 EC12

(8520) 1992 EC12, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 6-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,197367 ա. մ., առավելագույնը մոտենում է 3,0267 ա. մ. հեռավորության վրա և հեռանում 3,3681 ա. մ.։ Արեգակի շուրջ մեկ ամբողջական պտույտ է կատարում 2088,27 երկրային օրվա ընթացքում, իր ուղեծրով շարժվելով միջինում 0,172391 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8520) 1992 EC12 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թումո Գյումրի

ԹՈՒՄՈ Գյումրի, կրթական կենտրոն, որը բացվել է 2015 թվականին`Շանթ հեռուստաընկերության ջանքերի, ՀԲԸՄ-ի աջակցության շնորհիվ։ Ժամանակավորապես տեղակայվել է Գյումրու տեխնոլոգիական կենտրոնում, իսկ 2020 թվականին կենտրոնը տեղափոխվել է Գյումրու պատմական թատրոնի շենք՝ հնարավորություն ստանալով ընդունել կրկնակի ավելի՝ մինչև 4000 ուսանողի։
«Ճոն և Հասմիկ Մկրտիչեան հիմնադրամի» աջակցությամբ վերակառուցված, տրանսֆորմացվող բեմով, երաժշտական սենյակով և դասասենյակներով հագեցած շենքը կարող է ծառայել  ոչ միայն որպես ԹՈՒՄՈ կենտրոն, այլ նաև վերականգնել իր դերը որպես մշակութային կենտրոն քաղաքի բոլոր բնակիչների համար։


== Կրթական ոլորտներ ==

ԹՈՒՄՈ կենտրոնում ուսանողները կարող են ուսումնասիրել 14 հիմնական ոլորտ. 

Անիմացիա
Խաղերի ստեղծում
Ֆիլմերի ստեղծում
Կայքերի մշակում
Երաժշտություն
Ստեղծագրություն
Նկարչություն
Գրաֆիկական դիզայն
Եռաչափ մոդելավորում
Ծրագրավորում
Ռոբոտաշինություն
Շարժական գրաֆիկա
Լուսանկարչություն
Նոր մեդիա


= Ինքնուսուցում =
Ինտերակտիվ և կարճ ինքնուսուցողական վարժանքները ոգեշնչում են և կառուցում նոր հմտություններ։ Թումոյի մարզիչները քաջալերում են պատանիներին և օգնում առաջ շարժվել իրենց կրթական ծրագրով։ Հարյուրավոր վարժանքների մի մասը նախապայմաններ են, որ ուղղորդում են դեպի մասնակցություն դասընթացների՝ ծրագրի յուրաքանչյուր ոլորտում։
Թումոյում ինքնուսուցումը տեղի է ունենում`Թումո կենտրոնում և տանը, ըստ ուսանողի ցանկության՝ Թումո շավղի(չաշխատող հղում) միջոցով։


= Դասընթացներ =
Թումոյում գործում են դասընթացներ բոլոր 14 կրթական ոլորտներում։ Սկսնակ, միջին և առաջադեմ դասընթացները ավարտվում են անհատական կամ խմբային նախագծերով, որոնցից յուրաքանչյուրը տեղադրվում է մասնակցի պորտֆոլիոյի մեջ, իսկ երբեմն ուղարկվում է մրցույթների և փառատոնների կամ հրապարակվում է առցանց հարթակներում։
Դասընթացները տեղի են ունենում Թումո կենտրոնում կամ տանը՝ ըստ ուսանողի ցանկության։


= Աշխատարաններ =
Աշխատարանները (վորքշոփ) կարճատև ծրագրեր են՝ անցկացվող ոլորտի առաջատար մասնագետներ կողմից։ Ամեն տարի 100-ից ավելի մասնագետներ աշխարհի տարբեր ծայրերից գալիս են Թումո կամավոր սկզբունքով աշխատելու թումոցիների հետ իրական նախագծերի վրա։ Աշխատարանը կարող է տևել ինչպես երկու շաբաթ, այնպես էլ մի քանի ամիս։


= Թումո շավիղ =
Թումոյի նորարարական «Շավիղ» հարթակը ամփոփում է բոլոր դասընթացները, աշխատարաններն ու վարժանքները մեկ անձնական ուսումնական ծրագրի մեջ։ Ուսումնական ծրագիրը մշտապես թարմացվող ժամանակագրություն է, որը ներառում 2 և ավելի տարվա շավիղ։ Այն առաջարկում է Թումոյի ծրագրով անցնելու լավագույն ուղին յուրաքանչյուր ուսանողի համար և մշտապես հարմարեցվում է պատանու արագությանն ու հետաքրքրություններին։ Պատանիներն իրենց գրանցած առաջընթացին, առաջադրանքների կատարմանն ու մակարդակների հաղթահարելուն զուգահեռ լրացնում են սեփական պորտֆոլիոն, որը և հանդիսանում է նրանց գիտելիքները ապացուցող դիպլոմը։ 


== Աղբյուր ==
Սեբաստիան Քոու

Սեբաստիան Նյուբոլդ Քոու, բարոն Քոու (անգլ.՝ Sebastian Coe, սեպտեմբերի 29, 1956(1956-09-29)[…], Լոնդոն, Միացյալ Թագավորություն), բրիտանացի քաղաքական գործիչ, թեթև ատլետ, IAAF նախագահ, բրիտանական կայսրության շքանշանի հրամանատար-ասպետ։ 1992-1997 թվականներին անգլիական խորհրդարանի անդամ Կոռնուոլ կոմսությունից, 2000 թվականից ցմահ պեր, Ռենմորսկի բարոն (Սուրրեի կոմսություն)։ 1500 մ վազքի երկակի չեմպիոն։


== Կենսագրություն ==
Սեբաստիան Քոուի մարզիչն իր հայրն էր՝ Փիթեր Քոուն։ 1979 թվականի հուլիսին Օսլոյի Բիշլետ ստադիոնում վազելով 800 մետր՝ Քոուն հատեց եզրագիծը 1.42,33 վայրկյանում՝ գերազանցելով աշխարհի ռեկորդը 1,11 վայրկյան արագությամբ։ Մեկ մղոն վազքը 3.48,95 վայրկյան արագությամբ նրա 2-րդ համաշխարհային ռեկորդն էր։ 1979 թվականին Ցյուրիխում (Weltklasse Zürich)  1500մ մրցատարածությունում Քոուն ցույց տվեց 3.32,03 արդյունք, որը դարձավ նրա երրորդ համաշխարհային ռեկորդը։ Նա իր վարկանիշով դարձավ առաջինը 800մ և 1500 մ մրցատարածությունում։ 1979 թվականին Թրեք էնդ Ֆիլդ Նյուզ «Track & Field News» ամսագրի տվյալներով համարվել է աշխարհի լավագույն թեթև ատլետը։ 1990 թվականին Քոուն թողել է մեծ սպորտը, որից հետո Մեծ Բրիտանիայում սկսել է զբաղվել քաղաքական գործունեությամբ։ Պահպանողական կուսակցության անդամ է։ 1992 թվականին  ընտրություններում հաղթել է Կոռնուոլլի կոմսության ընտրատեղամասերից մեկում՝ հավաքելով ձայների 31,2 %-ը՝ հակառակ լիբերալ դեմոկրատների թեկնածուի 31,2 % արդյունքի և լեյբորիստների 29,2 % արդյունքի։ 1997 թվականի հերթական ընտրություններում Քոուն ստացավ ձայների 28,8 % -ը և իր տեղը զիջեց լեյբորիստ թեկնածու Քենդիս Էթերթոնին (33,8 %)։
Երբ 2005 թվականին Լոնդոնն ընտրվեց որպես 2012 թվականի Ամառային օլիմպիական խաղերի մայրաքաղաք, Սեբաստիան Քոուն ստանձնեց օլիմպիական խաղերի կազմկոմիտեի ղեկավարումը։ 2007 թվականին լորդ Քոուն ընտրվեց որպես Թեթև աթլետիկայի ֆեդերացիայի միջազգային ասոցիացիայի փոխնախագահ։
2015 թվականի օգոստոսի 19-ին ընտրվել է որպես IAAF-ի նոր նախագահ։ Քոուի ակտիվ դիրքորոշման և WADA-ի միջնորդության շնորհիվ 2015 թվականի նոյեմբերի 13-ին անորոշ ժամկետով կասեցվեց ԹԱՀՌՖ-ի անդամակցությունը IAAF-ին։ Իսկ 2016 թվականի հունիսի 17-ին  IAAF-ի խորհուրդը, Քոուի գլխավորությամբ, ԹԱՀՌՖ-ին որակազրկելու որոշումը թողեց ուժի մեջ։  IAAF-ի ղեկավար Սեբաստիան Քոուն հայտարարեց. «Չնայած այն հանգամանքին, որ մեծ աշխատանք էր տարվել, IAAF-ը միաձայն որոշեց, որ  ԹԱՀՌՖ-ն չի կարող այդ փուլում վերականգնել իր անդամակցությունը IAAF-ին։ Ռուսական կազմակերպությունը չի համապատասխանում անհրաժեշտ չափորոշիչներին։ Քանի դեռ ԹԱՀՌՖ-ն հեռացված է, նրա անդամները չպետք է մասնակցություն ունենան միջազգային մրցաշարերին կամ IAAF-ին»
Չելսի անգլիական ֆուտբոլային ակումբի երկրպագու է։


== Արդյունքներ ==


== Ծանոթագրություններ ==


== Արտաքին հղումներ ==
Себастьян Коу на сайте МОК(անգլ.)
Մարիա Լուիսա Պաչեկո

Մարիա Լուիսա Պաչեկո (իսպ.՝ María Luisa Pacheco, սեպտեմբերի 22, 1919(1919-09-22), Լա Պաս, Բոլիվիա - ապրիլի 23, 1982(1982-04-23), Նյու Յորք, Նյու Յորք, ԱՄՆ), բոլիվիացի նկարչուհի, ով իր կյանքի մեծ մասը անցկացրել է Ամերիկայի Միացյալ Նահանգներում։


== Կենսագրություն ==
Մարիա Լուիսա Պաչեկոն ծնվել է 1919 թվականի սեպտեմբերի 22-ին Բոլիվիայի մայրաքաղաք Լա Պասում։ Նախնական կրթությունը սստացել է տեղի «Բելլաս Արտես» ակադեմիայում, իսկ հետագայում դարձել է ֆակուլտետի անդամ։
1940-ականների վերջից մինչև 1951 թվականը աշխատել է «Լա Ռազոն» շաբաթաթերթում, որպես գրական բաժնի գլխավոր խմբագիր։
Ստանալով Իսպանիայի կառավարության կողմից սահմանված կրթաթոշակը, Մարիա Լուիսա Պաչեկոն 1951-1952 թվականներին, որպես ասպերանտ սովորել է Մադրիդի պետական ակադեմիայում։
1956 թվականին ուսման ավարտից հետո տեղափոխվում է Ամերիկայի Միացյալ Նահանգների Նյու Յորք քաղաք։ Նկարչական տաղանդը Մարիայի մոտ նկատվել է մանկուց։
Կտավները նվիրված են հիմնականում Բոլիվիայի լեռներին։ Առավել նշանավոր է Անդերի գագաթների նկարը՝ նկարչի հեղինակությամբ։


== Ծանոթագրություններ ==


== Արտաքին հղումներ ==
Բոլիվիացի բանաստեծուհի Մարիա Լուիսա Պաչեկոյի մասին(չաշխատող հղում) LatinAmericanArt.com կայքում
Մարիա Լուիսա Պաչեկոյի կենսագրությունը
Լյուսի Սևումյան

Լյուսի Սևումյան, (Սևումյան-Արզումանյան, ծնունդով՝ Խանդանյան Լուսաբեր՝ Լյուսի Երեմիայի, 1892, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 13, 1969(1969-09-13), Միլան, Իտալիա), հայ դերասանուհի և երգչուհի (սոպրանո)։
Օ․ Սևումյանի կինը։


== Կենսագրություն ==
1911 թվականին ընդունվել է Թիֆլիսի Հայոց դրամատիկական ընկերության թատերախումբը։
Կատարել է քնարական դերեր՝ Սեդա (Լ. Շանթի «Հին աստվածներ»), Թանգիկ (Դերենիկ Դեմիրճյանի «Դատաստան»), Կեկել (Գ. Սունդուկյանի «Պեպո»), Դեզդեմոնա, Օֆելյա (Շեքսպիրի «Օթելլո», «Համլետ»)։ Խաղացել է նաև Երևանում, Ալեքսանդրապոլում, Բաքվում։
1922 թվականին մեկնել է Միլան՝ ձայնը մշակելու։ Համերգներով հանդես է եկել Միլանում, Հռոմում, Փարիզում, Կահիրեում և այլուր, կատարել է հայ, ռուս և արևմտաեվրոպական կոմպոզիտորների ստեղծագործություններ։
Գլխավոր հերոսուհիների դերերգերով հանդես է եկել Ջակոմո Պուչչինիի «Չիո Չիո սան» և «Բոհեմ» օպերաներում։ Ամենուրեք մասնակցել է հայ մշակույթի տարածմանը։
Գրական հայերենի է փոխադրել Գաբրիել Սունդուկյանի «Պեպո»-ն (1960)։ 1960 թվականին այցելել է Խորհրդային Հայաստան։
Կոլեդինո (գյուղ, Վյազեմսկի շրջան)

Կոլեդինո (ռուս.՝ Коледино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորիոնի

Տորիոնի (իտալերեն՝ Torrioni), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 633 մարդ, բնակչության խտությունը կազմում է 158 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 83010, հեռախոսային կոդ՝ 0825 ։ 


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 996109
Էլեկտրոնային հասցե։ segreteria@comune.torrioni.av.it
Պաշտոնական կայք։ http://www.comune.torrioni.av.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տրյուսի

Տրյուսի (ֆր.՝ Trucy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։
Համայնքի INSEE կոդը 02751։


== Բնակչություն ==
2010 թվականի տվյալներով՝ համայնքի բնակչությունը կազմում է 147 մարդ։


== Տնտեսություն ==
2010 թվականին համայնքի 97 աշխատունակ (15-64 տարեկան) բնակիչներից 75-ը տնտեսապես ակտիվ էին, 22-ը՝ ոչ ակտիվ (ակտիվության ցուցանիշը կազմել է 77,3%, 1999 թվականին եղել է 73,2%)։ 75 տնտեսապես ակտիվ բնակիչներից աշխատում էին  69-ը (38 տղամարդ և 31 կին), գործազուրկ էին 6 մարդ (5 տղամարդ և 1 կին)։ 22 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 14-ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տե՛ս նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Տրյուսի (ֆր.)
Դորոտի Կրոուֆուտ-Հոջքին

Դորոտի Կրոուֆուտ-Հոջքին (անգլ.՝ Dorothy Crowfoot Hodgkin, Dorothy Mary Hodgkin, մայիսի 12, 1910(1910-05-12)[…], Կահիրե, Եգիպտոս - հուլիսի 29, 1994(1994-07-29)[…], Ilmington, Էյվոնի Սթրաթֆորդ, Ուորիքշիր, Արևմտյան Միդլենդս, Անգլիա, Միացյալ Թագավորություն), անգլիացի քիմիկոս, կենսաքիմիկոս, Լոնդոնի Թագավորական ընկերության անդամ (1947 թվական), Քիմիայի Նոբելյան մրցանակի դափնեկիր (1964 թվական)։ ԽՍՀՄ Գիտությունների (1976 թ.), ԱՄՆ Գիտությունների ակադեմիաների անդամ (1971 թվական)։

Մշակել, զարգացրել է ռենտգենակառուցվածքային անալիզը. մեթոդ, որի միջոցով որոշվում է բիոմոլեկուլների եռաչափ կառուցվածքը։ Նրա ամենահայտնի բացահայտումներից են պենիցիլինի կառուցվածքի հաստատումը, որը նախկինում ենթադրվում էր Բորիս Էրնստ Չեյնի և Էդվարդ Աբրահամի կողմից, այնուհետև վիտամին B12 կառուցվածքը, որի համար նա դարձավ երրորդ կինը, ով արժանացավ Քիմիայի Նոբելյան մրցանակի։
1969 թվականին, որպես 35-ամյա գործունեության արդյունք և 5 տարի Նոբելյան մրցանակի արժանանալուց հետո Կրոուֆուտ-Հոջքին վերծանել է ինսուլինի կառուցվածքը։


== Կենսագրություն ==
Դորոտի Մարի Կրոուֆուտը ծնվել է Կահիրեում հնագետ, գիտնական Ջոն Ուինթեր Կրոուֆուտի (1873-1959 թվականներ) և հնագետ, հին եգիպտական մանածագործվածքների փորձագետ Գրեյս Մարի Կրոուֆուտի (1877-1957 թվականներ) ընտանիքում։
Ապրել է Եգիպտոսի անգլիական հայրենադարձների համայնքում, Անգլիայում է անցկացրել տարվա մի քանի ամիսները։ Այցերից մեկի ժամանակ, երբ նա 4 տարեկան էր, ծագեց Առաջին համաշխարհային պատերազմը և նրա չորս մորեղբայրները զոհվեցին պատերազմում։ Մինչև պատերազմի ավարտ Կրոուֆուտը մնաց Անգլիայում ազգականների և ընկերների մոտ։
1921 թվականին ընդունվել է Սըր Ջոն Լեմանի անվան ավագ դպրոց, 1928-1932 թվականներին սովորել է Օքսֆորդի համալսարանում, որտեղ մասնագիտացել է ռենտգենակառուցվածքային անալիզի գծով։ 1932 թվականից աշխատել է Քեմբրիջի համալսարանում, համագործակցել է Ջոն Բեռնալի հետ, մշակել միաբյուրեղային սպիտակուցների ռենտգենակառուցվածքային վերլուծության մեթոդը, որոնք կան արգանդի լուծույթներում, ուսումնասիրել ստերինների, պոլիպեպտիդների, ամինաթթուների կառուցվածքը։
Աշխատանքները նվիրված են բարդ կենդանաբանական ակտիվ միացությունների ռենտգենակառուցվածքային հետազոտություններին։ Իրականացրել է ինսուլինի (1936 թվական), խոլեստերինի (1945 թվական), պենիցիլինի (1949 թվական) և B12 վիտամինի (1956 թվական) ռենտգենակառուցվածքային վերլուծությունը և պարզել նրա ազդեցության մեխանիզմը օրգանիզմում։


== Պարգևներ, մրցանակներ ==
Լոնդոնի թագավորական ընկերության մեդալ, 1956 թվական
Նոբելյան մրցանակ քիմիայից, 1964 թվական
Պատվո շքանշանի (Միացյալ Թագավորություն), 1965 թվական
Կոպլիի մեդալ, 1976 թվական
Լոմոնոսովի անվան մեծ ոսկե մեդալ, 1982 թվական
Լենինի անվան մրցանակ, 1987 թվական
Լենինի մեդալ


== Ծանոթագրություններ ==


== Արտաքին հղումներ ==
Dorothy Hodgkin tells her life story at Web of Stories (video)
CWP – Dorothy Hodgkin in a study of contributions of women to physics
Encyclopaedia Britannica, Dorothy Crowfoot Hodgkin
Dorothy Crowfoot Hodgkin: A Founder of Protein Crystallography Archived 2012-01-12 at the Wayback Machine.
Nobel Prize 1964 page Archived 2008-07-23 at the Wayback Machine.
DorothyHodgkin.com Archived 2014-09-29 at the Wayback Machine.
Դրոզդովկա (այլ կիրառումներ)

Դրոզդովկա, կարող է վերաբերել՝

Դրոզդովկա - գյուղ Ռուսաստանի Մուրմանսկի մարզի Օստրովնոյ քաղաքային օկրուգի կազմում։
Դրոզդովկա - գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Իլանլու

Իլանլու, գյուղ Արևմտյան Հայաստանում, Խարբերդի վիլայեթի Չարսանջակի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պավլովո (գյուղ, Բոգոդուխովի շրջան)

Անվան այլ կիրառումների համար տե՛ս՝ ՊավլովոՊավլովո (ուկրաիներեն՝ Павлове), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1769 թվականին։
2001 թվականի տվյալներով Պավլովո գյուղում բնակվում էր 79 մարդ։ Բնակավայրը զբաղեցնում է 0,78 կմ² տարածք։ Բնակչության խտությունը կազմում էր 101,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շվարցվալդ (այլ կիրառումներ)

Շվարցվալդ, կարող է վերաբերել՝

Շվարցվալդ - լեռնազանգված Գերմանիայի հարավ-արևմուտքում
Շվարցվալդ - տորթ հարած սերուցքով
Աֆրիկյան թանգարան (Լիոն)

Լիոնի Աֆրիկյան թանգարան (ֆր.՝ Musée Africain de Lyon), Ֆրանսիայում առաջին թանգարանը նվիրված Աֆրիկային, և Լիոնի ամենահին թանգարաններց մեկը։ Հավաքածուն բերված է Արևմտյան Աֆրիկայից։
Այս տարածքը սպասարկում է Լիոնի մետրոյի D կայանը։ 


== Պատմություն ==
Թանգարանը կառուցվել է 1861 թվականին Աֆրիկայի միսիոներների ասոցիացիան (անգլ.՝ Société des Missions Africaines) Մոնսենյոր Մարիոն դե Բրեսիլակի ազդեցությամբ։ Նրա մահից հետո, Օգուստին Պլանկը փոխարինում է նրան և խնդրում ասոցիացիայի Միսիոներներին, որ նրանք ուղարկեն Ֆրանսիա իրեց կենցաղային, հասարակական և կրոնական իրեր։ Աֆրիկայից։ 1998 թվականին, թանգարանը փակվեց շենքի վերանորոգման նպատակով և վերաբացվեց հունվարի 28-ին, 2001 թվականին։


== Այսօր ==
Թանգարանը գտնվում է 150, Կուր Կամբետա, Լիոն։ Շինությունն այժմ ունի 750 մ2 և ունի 2,126 աֆրիկյան նմուշներ։ Ցուցասրահը բաժանվում է երեք հիմնական մասերի՝ կենցաղ, հասարակություն, և կրոն։ Այնտեղ կա նաև մի սենյակ, որտեղ լինում են ժամանակավոր ցուցադրություններ։


== Տես նաև ==
Աֆրիկայի միսիոներների ասոցիացիա


== Արտաքին հղումներ ==
Musée Africain de Lyon official website
Լևալա (գյուղ, Պյոիդե շրջան)

Անվան այլ կիրառումների համար տե՛ս՝ ԼևալաԼևալա (էստ․՝ Levala), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆրանսիայի բաց առաջնության կանանց մենախաղ 2016

Ֆրանսիայի բաց առաջնության կանանց մենախաղ 2016, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի մայիսի 22-ից մինչև հունիսի 5-ը, Փարիզի  Stade Roland Garros-ի («Ռոլան Գարոս մազադաշտ») կորտում, Ֆրանսիա։
Սերենա Ուիլյամսը մրցաշարի գործող չեմպիոնն էր, սակայն եզրափակիչում պարտություն կրեց Գարբինե Մուգուրուսայից՝ 5-7, 4-6։ Ուիլյամսը փորձում էր գերազանցել Շտեֆի Գրաֆի Բաց դարաշրջանում սահմանած ռեկորդը՝ 22 հաղթանակ Մեծ Սաղավարտի մրցաշարերում։ Նա փորձում էր նաև դառնալ երկրորդ թենիսիստուհին՝ Շտեֆի Գրաֆից հետո, ով չորրորդ անգամ կնվաճեր կարիերային Մեծ Սաղավարտը։ Գարբինե Մուգուրուսան կարիերայում առաջին անգամ նվաճել է Մեծ Սաղավարտի մրցաշարի հաղթողի տիտղոսը և դարձել երկրորդ իսպանացի թենիսիստուհին՝ Արանչա Սանչես-Վիկարիոյից հետո, ով հաղթանակ է տարել Ֆրանսիայի բաց առաջնությունում։
Երեք վերին դասակարգվածները (Սերենա Ուիլյամս, Ագնեշկա Ռադվանսկա և Անժելիկա Քերբեր) մրցաշարի սկզբում պայքարի մեջ էին մտել աշխարհի թիվ 1 ռակետի կոչման համար։ Ուիլյամսը պահպանել է առաջին հորիզոնականը՝ մրցաշարի առաջին և չորրորդ շրջաններում Քերբերի և Ռադվանսկաի պայքարից դուրս մնալուց հետո։
Կիկի Բերթենսը դարձել է առաջին հոլանդացի թենիսիստուհին, ով հասել է Մեծ Սաղավարտի մրցաշարի կիսաեզրափակիչ, քանի որ Բեթի Սթովեն այդ փուլին հասել է 1977 թվականի ԱՄՆ բաց առաջնությունում։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք
Լուսանկարներ Ռոլան Գարոսից
Ֆրանսիայի բաց առաջնության կանանց մենախաղի հիմնական ցանց
Կանանց մենախաղի արդյունքներ
Ֆրանսիայի բաց առաջնության կանանց մենախաղի հաղթողներ և եզրափակիչի մասնակիցներ
Սոպրանո

Սոպրանո (իտալերեն՝ soprano, < sopra-վեր).

կանացի երգչական ամենաբարձր ձայն։ Հիմնական տարատեսակներն են՝ դրամատիկական, քնարական և կոլորստուրային։ Տարբերում են նաև քնարադրամատիկական և քնարակոլորատուրային սոպրանո։ Սոպրանոյին բնորոշ է այսպես կոչված գլխային ռեգիստրի գերակշռությունը համարյա ողջ դիապազոնի ընթացքում։
Տղաների (դիսկանտների) և աղջիկների բարձր ձայներ։
Երգչախմբում՝ ամենաբարձր երգամասը։
Երաժշտական որոշ գործիքների՝ ռեգիստրով բարձր տարատեսակներ։Հիմնական վոկալ  դիապազոններ

		
		
		
		
		


== Տարատեսակներ ==
Ավանդական ռուսական երաժշտություններում ընդունված են սոպրանո ձայների դասակարգումներ. օպերայում, կամերային երաժշտությունում, երգչախմբի համար։ Սակայն օպերային երաժշտության մեջ հաճախ է կիրառվում այլ, ավելի մանրամասն նկարագրություն (ամնենացածր ձայնասահմանից, ռեգիստրից վերին ռեգիստր)

Արևմտյան ավանդույթներում կա ավելի «մասնակի» դասակարգում։ Մասնավորապես, կոլորանտուրային սոպրանոն ներկայացվում է 2 ենթատիպով` դրամատիկական և քնարական։


== Դասական օպերայի սոպրանո հատվածներ ==
Վինչենցո Բելլինի։ Ամինա («Լուսնոտը»), Իմոջենե («Ծովահեն»), Նորմա («Նորմա»)
Ժորժ Բիզե:Միքայելա («Կարմեն»)
Ալեքսանդր Բորոդին։ Յարոսլավնա («Իշխան Իգոր»)
Ռիխարդ Վագներ:Իզոլդա («Տրիստան և Իզոլդա»), Զիգլինդա և Բրունգիլդա (Վալկիրիա), Էլզա (Լոհենգրին)
Ջուզեպպե Վերդի։ Ջիլդա (Ռիգոլետտո (օպերա)), Վիոլետա (Տրավիատա), Աիդա (Աիդա (օպերա)), Դեզդեմոնա (Օթելլո (Վերդիի օպերա)), Լեոնորա (Տրուբադուր (օպերա)), լեդի Մակբետ (Մակբեթ (օպերա)), Աբիգայիլ (Նաբուկկո)
Գեորգ Ֆրիդրիխ Հենդել։ Կլեոպատրա (Հուլիոս Կեսարը Եգիպտոսում)
Միխայիլ Գլինկա։ Անտոնիդա (Կյանքը հանուն ցարի, Լյուդմիլա (Ռուսլան և Լյուդմիլա (օպերա))
Շառլ Գունո։ Մարգարիտա (Ֆաուստ (օպերա)), Ջուլետա (Ռոմեո և Ջուլիետ (օպերա))
Ալեքսանդր Դարգոմիժսկի։ Նատաշա («Ջրահարս»)
Անտոնին Դվորժակ։ Ջրահարս («Ջրահարս»)


== Գրականություն ==
«սոպրանո»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Breathe Me

«Breathe Me», ավստրալիացի երգչուհի Սիա Ֆուրլերի երգը Colour the Small One ալբոմից։ ԱՄՆ-ում վաճառվել է սինգլի ավելի քան 1,2 միլիոն պատճեն։


== Չարթեր ==
Մեծ Բրիտանիայում Breathe Me-ն 71-րդ տեղն է գրավել 2004 թվականի մայիսի 1-ին։ Սինգլը 19-րդ տեղն է գրավել Դանիայում, 2011 թվականին և 81-րդ տեղը Ֆրանսիայում, 2012 թվականին։ ԱՄՆ-ում 24-րդ տեղն է գրավել Rock Digital Songs աղյուսակում։


== Երգացանկ ==
Maxi CD Pt.11. "Breathe Me" - 4։32
2. "Sea Shells" - 4։52

Maxi CD Pt.2"Breathe Me" - 4։34
"Breathe Me (Four Tet Remix)" - 5։01
"Breathe Me (Ulrich Schnauss Remix)" - 4։57
"Breathe Me (Mylo Remix)" - 6։22
"Breathe Me (Mr. Dan Remix)" - 4։3810" Pt.1A։ "Breathe Me (Four Tet Remix)" - 5։01
B։ "Where I Belong (Hot Chip Remix)" - 5։0310" Pt.2A։ "Breathe Me (Ulrich Schnauss Remix)" - 4։57
B։ "Numb (Leila Remix)" - 4։1412" SingleA1 "Breathe Me (Mylo Remix)" - 6։22
A2 "Breathe Me (Ulrich Schnauss Remix)" - 4։57
B1 "Breathe Me (Four Tet Remix)" - 5։01
B2 "Breathe Me (Mr. Dan Remix)" - 4։38


== Ծանոթագրություններ ==
Ախալշենի (Լենտեխի շրջան)

Ախալշենի (վրաց.՝ ახალშენი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Լենտեխիից հեռու է 34 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 15 մարդ։


== Ծանոթագրություններ ==
(608) Ադոլֆինե

(608) Ադոլֆինե (անգլ.՝ Adolfine), աստերոիդ աստերոիդների հիմնական գոտում։ Հայտնաբերվել է 1906 թվականի սեպտեմբերի 18-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,0265 ա. մ., առավելագույնը մոտենում է 2,6521 ա. մ. հեռավորության վրա և հեռանում 3,4009 ա. մ.։ Արեգակի շուրջ մեկ ամբողջական պտույտ է կատարում 1923,13 երկրային օրվա ընթացքում, իր ուղեծրով շարժվելով միջինում 0,187195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,37° անկյուն։
Ադոլֆինե աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(608) Ադոլֆինե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրանսուա Ժոզեֆ Տալմա

Ֆրանսուա ժոզեֆ Տալմա (անգլ.՝ Talma, հունվարի 15, 1763(1763-01-15)[…], Փարիզ - հոկտեմբերի 19, 1826(1826-10-19)[…], rue de la Tour-des-Dames, former 2nd arrondissement of Paris, Ֆրանսիա), ֆրանսիացի դերասան։
Ավարտել է Փարիզի Դեկլամացիայի և երգեցողության թագավորական դպրոցը, 1787 թվականին առաջին ելույթն ունեցել «Կոմեդի ֆրանսեզ»-ում։ 1806 թվականից՝ Փարիզի կոնսերվատորիայի դրամատիկական դասարանի պրոֆեսոր։ Տալմայի գաղափարա-գեղարվեստական հայացքները ձևավորվել են ֆրանսիական և անգլիական լուսավորիչների ազդեցությամբ։ Ֆրանսիական մեծ հեղափոխության առաջին օրերից Տալման ձգտել է թատրոնը դարձնել նրա գաղափարների տարածողը։ 1791 թվականին գլխավորել է հեղափոխականորեն տրամադրված դերասաններին, որոնք հեռանալով «Կոմեդի ֆրանսեզ»-ից հիմնադրել են «Հանրապետության թատրոն»-ը։ Հենրի 8-րդի, Լասալի (Շենիեի «Հենրի VIII», «Ժան Կալաս կամ Դաս դատավորներին»), Մուցիոս Սցեվոլայի (Լանսիվալի «Մուցիոս Ացեվոլա») և այլ կերպարներ Տալմայի մեկնաբանությամբ անձնավորել են մոլեռանդության և բռնակալության դեմ մարդասիրական գաղափարների համար պայքարողների արիությունը։ Լինելով կլասիցիստական ողբերգության դերասան, խաղի մեջ մտցրել է հուզականություն, զգացմունքայնություն՝ խախտելով կլասիցիզմի վերացական ընդհանրացվածությունը։ Յակոբինյան դիկտատուրայի պարտությունից հետո, 1799 թվականին Ժ․ Տալման անդրադարձել է «Կոմեդի ֆրանսեզ»։ Նրա ստեղծագործության մեջ կարևոր տեղ են գրավել Շեքսպիրի ողբերգությունների (Ժ․ Ֆ․ Դյուսիի մշակմամբ) հերոսները Համլետի դերում (Դյուսիի «Համլետ», ըստ Շեքսպիրի) Մակբեթ, Օթելլո, Համլետ («Մակբեթ», «Օթելլո», «Համլետ»)։


== Ծանոթագրություններ ==
Չելե Էնոմոնդո

Չելե Էնոմոնդո (իտալերեն՝ Celle Enomondo), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 468 մարդ (2008)։ Բնակչության խտությունը՝ 85 մարդ/կմ²։ Տարածքը կազմում է 6 կմ²։ Փոստային ինդեքս՝ 14010։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Ռոկոն։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոսահամար՝ 0141 205130


== Տես նաև ==
Իտալիայի վարչական բաժանում


== Արտաքին հղումներ ==
Վիճակագրության ազգային ինստիտուտ(իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Գեսնե

Գեսնե, ամառանոց Կիլիկիայում, նրա դաշտային մասում, Մերսին քաղաքից մետ 25 կիլոմետր հարավ
:


== Ծանոթագրություններ ==
Տվրդոշ վանք

Տվրդոշ վանք (սերբ.՝ Манастир Тврдош), ի պատիվ Սուրբ Աստվածամոր վերափոխման, Սերբ ուղղափառ եկեղեցու վանք Սերբական Հանրապետության Տրեբինե համայնքում։ Տեղակայված է քարափի վրա, Տվրդոշ գյուղում, Տրեբիշնիցա գետի աջ ափին, Տրեբինե քաղաքից 4 կմ հեռավորության վրա։ Տվրդոշ վանքը հայտնի է նրանով, որ այստեղ կուսակրոնություն է ընդունել սերբ նշանավոր ուղղափառ ճգնավոր Վասիլի Օստրոժսկին։
Վանքը նաև լայնորեն հայտնի է որպես խաղողագործության կենտրոն։


== Պատմություն ==
Ավանդություն գոյություն ունի, ըստ որի վանքը կառուցել են Կոստանդիանոս Ա Մեծ կայսրը և նրա մայրը` Հեղինեն, 4-րդ դարում։ 13-րդ դարի վերջում կամ 14-րդ դարի սկզբում Տվրդոշը վերականգնվել է սերբ արքա Ստեփան Ուրոշ 2-րդ Միլուտինը։
1509 թվականին վանքը վերանորոգվել է միտրոպոլիտ Վիսարիոն Առաջինի կողմից։ Գրեթե 200 տարի Տվրդոշը եղել է Տրեբինայի թեմի կենտրոնը։ 1667 թվականին վանքը մեծապես տուժել է երկրաշարժից, սակայն վերականգնվել է միտրոպոլիտ Վասիլի Օստրոժսկու կողմից։ 1694 թվականին Թուրքական մեծ պատերազմի ժամանակ վենետիկցիները պայթեցրել են վանքը։
1928 թվականին Ամերիկայում հարստացած տեբինացի Նիկոլայ Ռունեվացը միջոցներ է տրամադրել վանքի վերականգման համար։ 1955 թվականից սկսած` ինտենսիվ վերականգնում է սկսվել։
1992 թվականին Մոստարում Սուրբ Երրորդության տաճարի ավերումից հետո Տվրդոշ է տեղափոխվել Զախումի-Հերցեգովինյան եպիսկոպոսի ամբիոնը։


== Պատկերասրահ ==

		
		
		
		
		
		


== Տես նաև ==
Սերբ ուղղափառ եկեղեցի


== Ծանոթագրություններ ==


== Գրականություն ==
Споменица Епархије захумско-херцеговачке 1918—1928, Издање епархијске управе, Ниш, Штампарија «Св. цар Константин», 1928, стр. 71 чланак: Обнављање манастира Тврдоша.
Српска православна црква 1920—1970 Споменица, Издање Светог архијерејског синода, Београд, 1971, стр. 76.


== Արտաքին հղումներ ==
«Подвалы монастыря Тврдош»։ Վերցված է 2017-04-21
Սախավաթ Մամեդով

Սախավաթ Ամիրխան օղլի Մամեդով (ադրբ.՝ Səxavət Əmirxan oğlu Məmmədov, հոկտեմբերի 23, 1953(1953-10-23), Gulably, Աղդամի շրջան (Ադրբեջանական ԽՍՀ), Ադրբեջանական ԽՍՀ, ԽՍՀՄ - սեպտեմբերի 30, 1991(1991-09-30), Ադրբեջան), ադրբեջանցի խանենդե;


== Կենսագրություն ==
Սախավաթ Մամեդովը ծնվել է 1953 թվականի հոկտեմբերի 23-ին, Աղդամի շրջանի Աբդալ-Գուլաբ գյուղում։
1971 թվականին ընդունվել է Ասաֆ Զեյնալլու անվան երաժշտական քոլեջ։
1983 - 1988 թվականներին սովորել է Ադրբեջանի արվեստի պետական ինստիտուտում։ Նա ժողովրդական արտիստ Հաջիբաբա Հուսեյնովի ուսանող էր։ 1976 թվականին եղել է «Հումայուն» ժողովրդական համույթի մենակատար։
1989 թվականին ստեղծել է «Ղարաբաղ» գործիքային անսամբլը։ Համույթը մինչ օրս գործում է։ Նա մահացել է ավտովթարից 1991 թվականի սեպտեմբերի 30-ին։
Սախավաթ Մամեդովի երգացանկում  հատուկ տեղ են զբաղեցնում «Սեգյահ», «Արազբարի», «Ղաթար», «Ղարաբաղի շիքյաստա», «Շուռ» մուղամները և այլ մուղամները։ Սախավաթ Մամեդովը երգել է նաև ժողովրդական երգեր։ 1988 թվականին թողարկվել է Սախավաթ Մամեդովի առաջին ձայնապնակը։


== Ծանոթագրություններ ==
Չերյոմուխի (Մարտինովսկի շրջան)

Չերյոմուխի (ռուս.՝ Черемухи), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Զելենոլուգսկի գյուղական համայնքի կազմի մեջ։
Խրիստո Բոտև (մարզադաշտ, Բլագոևգրադ)

«Խրիստո Բոտև» (բուլղար․՝ Христо Ботев), մարզադաշտ Բուլղարիայի Բլագոևգրադի համայնքում, «Պիրին» ֆուտբոլային ակումբի տնային մարզադաշտն է։ Տեղակայված է Բլագոևգրադ քաղաքում։
2009 թվականին մարզադաշտում վերակառուցում է սկսել։ Վերանորոգման ժամանակ ծախսվել է ավելի քան 1,5 մլն € և ավարտվել է 2010 թվականին։
Մարզադաշտի տարողությունը կազմում է 7500 մարդ։ Կենտրոնական սեկտորը նախատեսված է 6000 մարդու համար, իսկ հյուրական սեկտորը՝ 1000 մարդու համար։ Կենտրոնական և հյուրական սեկտորների միջև տեղակայված է բուֆերային գոտին՝ 500 մարդ տարողությամբ։


== Պատմություն ==
«Խրիստո Բոտև» մարզադաշտը կառուցվել է 1934 թվականին, սկզբնապես այնտեղ գտնվել է միայն փայտե նստարաններով հենահարթակ։ 1973 թվականին մարզադաշտում առաջին անգամ անցկացվել են «Ա» խմբի խաղերը։ Ակումբը և տեղի համայնքի որոշեցին մեծացնել մարզադաշտը, որպեսզի ֆուտբոլ կարողանան գալ ավելի շատ երկրպագուներ։
1993 թվականի հունիսի 2-ին «Խրիստո Բոտև» մարզադաշտում անցկացվել է Բուլղարիայի գավաթի եզրափակիչը՝ ՑՍԿԱ և Բոտև ակումբների միջև։ Այդ հանդիպումը դարձել է Բլագոևգրադի ամենահաճախվողը։ Մարզադաշտում ներկա են գտնվել ավելի քան 18000 երկրպագու։ ՑՍԿԱ հաղթեց 1-0 հաշվով և գրավեց Բուլղարիայի գավաթը 15-րդ անգամ։
1994 թվականին այս մարզադաշտում առաջին անգամ անցակցվել են եվրագավաթի խաղերը։ «Պիրին»-ը հանդիպել է Լիխտենշտայնի Շան ակումբի հետ և առանց խնդիրների հաղթել է նրան։ Պիրին հաջորդ հակառակորդն էր հունական «Պանաթինաիկոս»-ը, որը բուլղարացիների ելույթների վրա վերջակետ է դրել։
2000-ականների սկզբին հարավային սեկտորը սկսել է փլուզվել։ Դրա հետ կապված երկրպագուների մուտքը այդ սեկտոր արգելվել է։ 2008 թվականին այն վերջնականապես քանդվել է։ 2000-ից 2001 թվականների միջև ընկած ժամանակահատվածում «Խրիստո Բոտև» մարզադաշտի փայտե նստարանների փոխարինվել են սպիտակ և կանաչ պլաստիկական նստարաններով։ 2008 թվականից հետո մարզադաշտի տարողությունը կազմել է 7000 մարդ, բայց հետո ստեղծվել է բուֆերային գոտին և տարողությունը մեծացել է մինչև 7500 մարդ։
2009 թվականի ամռանը Բլագոևգրադի համայնքը սկսել է մարզադաշտի վերկառուցումը՝ 1,5 մլն € արժողությամբ։ Նորոգումը իր մեջ ներառում էր խաղային ծածկույթի վերանորոգումը՝ ապահովելով ժամանակակից ցամաքեցման և ոռոգման համակարգերով, բացի դրանից փոփոխվել է տեղեկատվական ցուցատախտակը։ Վերակառուցումը ավարտվել է 2010 թվականի մարտին։
2012 թվականի սեպտեմբերին մարզադաշտում լավացել է լուսավորություն, որի հնարավորություն է տվել անցկացնել խաղերը ավելի ուշ ժամերին։


== Աղբյուրներ ==
www.pirinfc.com Archived 2016-08-13 at the Wayback Machine.
dariknews.bg
www.novsport.com
www.regiona.bg(չաշխատող հղում)


== Արտաքին հղումներ ==
«Խրիստո Բոտև» մարզադաշտի պաշտոնական կայքէջ
Քվեդա Բաշ

Քվեդա Բաշ (վրաց.՝ ქვედა ბაში), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Սամտրեդիայից հեռու է 15 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 417 մարդ (վրաց.)</ref>:


== Ծանոթագրություններ ==
Բաբ Ֆիրուզ Կուբադ

Բաբ Ֆիրուզ Կուբադ (հայերեն՝ Պերոզ-Կավատի դուռ), դղյակ, ապա սահմանային բերդ Վիրքում։ Կառուցել է պարսից Խոսրով Անուշիրվան (531-579) արքան։


== Հիշատակություն ==
Արաբ աշխարհագետ Իբն Խորդադբեհը, խոսելով պարսից Խոսրով Անուշիրվան (531-579) թագավորի քաղաքաշինական գործունեության մասին, տեղեկացնում է, թե նա «Ջուրզան երկրում կառուցեց ․․․ իր դղյակն ու այն անվանեց Բաբ Ֆիրուզ Կուբադ»։ Ըստ Յակուտի՝ Բաբ Ֆիրուզ Կուբադը Վիրքի սահմանային բերդերից էր։


== Ծանոթագրություններ ==


== Աղբյուրներ ==
«Հայ Բագրատունիների տերությունը (885-908 թթ․)», Արման Եղիազարյան, ԵՊՀ հրատ․ Երևան, 2011, էջ 279․
«Գիրք ճանապարհների եւ թագաւորութիւնների մասին», Իբն Խորդադբեհ, էջ 123․
Jacut’s Geographisches Wörterbuch aus den Handschriften zu Berlin, St. Petersbourg und Paris herausgegeben von Ferdinand Wüstenfeld, Leipzig, 1924 (in sechs Bänden).
Սամարշչինա (գյուղ, Կոբելյակի շրջան)

Սամարշչինա (ուկրաիներեն՝ Самарщина), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սամարշչինա գյուղում բնակվում էր 246 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խերբեգ

Խերբեգ, հայկական արական անուն։ Առաջացել է ժողովրդական խեր՝ «հայր» և թուրքերեն beg՝ «իշխան» բառերից։ Նշանակում է «բեգի որդի»։ Այս անձնանունից է առաջացել Խերբեգյան ազգանունը։ Հիշատակվել է նաև Խերպեկ խան անվամբ։


== Ծանոթագրություններ ==
Պետեր Անդրեաս Մունկ

Պետեր Անդրեաս Մունկ (նորվ.՝ Peter Andreas Munch, առավել հայտնի է որպես Պ. Ա. Մունկ, դեկտեմբերի 15, 1810(1810-12-15), Քրիստիանիա, Նորվեգիա - մայիսի 25, 1863(1863-05-25), Հռոմ, Պապական մարզ), նորվեգացի պատմաբան, Պետերբուրգի գիտությունների ակադեմիայի թղթակից-անդամ։ Հայտնի է Նորվեգիայի միջին դարերի պատմության վերաբերյալ աշխատություններով։ Մունկի հետազոտությունները ներառում էին հնագիտությունը, աշխարհագրությունը, ազգագրությունը, լեզվաբանությունը և իրավագիտություն։ Հայտնի է նաև նորվեգական «Առասպելական սագայի» թարգմանությամբ։


== Կենսագրություն ==
Ավարտել է Շիենեի դպրոցը, ապա սովորել է Օսլոյի համալսարանում։ 1837 թվականին դասախոսություններ է կարդացել այդ նույն համալսարանում։ 1841 թվականին ստացել է պրոֆեսորի կոչում։
1857 թվականի դեկտեմբերի 12-ին դարձել է Պետերբուրգի գիտությունների ակադեմիայի թղթակից-անդամ պատմաքաղաքական գիտությունների գծով։ 1861 թվականից եղել է պետական արխիվների դիվանապահը։


== Գիտական ներդրում ==
Մունկի գիտական հետազոտություններ նվիրված են եղել նորվեգական պատմության հնագույն շրջանի վերակերտմանը։ Կազմել է «Նորվեգական ժողովրդի պատմություն» գիտական աշխատությունը, որոնցում նկարագրել է Նորվեգիայի պատմությունը մինչև 1397 թվականը։


== Ընտրյալ աշխատանքներ ==
Norges, Sveriges og Danmarks Historie til Skolebrug (1838)
Norges Historie i kort Udtog for de første Begyndere (1839)
Nordens gamle Gude- og Helte-Sagn i kortfattet Fremstilling (1840)
Verdenshistoriens vigtigste Begivenheder (1840)
De nyeste Tiders Historie (1842)
Fortegnelse over de mest befarede Landeveie og Reiserouter saavel mellem Stæderne, som Landdistricterne i Norge (1846)
Det oldnorske Sprogs eller Norrønasprogets Grammatik (with C. R. Unger, 1847)
Underholdende Tildragelser af Norges Historie (1847)
Nordmændenes Gudelære i Hedenold (1847)
Det gotiske Sprogs Formlære (1848)
Kortfattet Fremstilling af den ældste norske Runeskrift (1848)
Om Skandinavismen (1849)
Historisk-geographisk Beskrivelse over Kongeriget Norge (Noregsveldi) i Middelalderen (1849)
Det norske Folks Historie (1852—1859)
Om den saakaldte nyere historiske Skole i Norge (1853)
Nordmændenes ældste Gude- og Helte-Sagn (1854)


== Ծանոթագրություններ ==


== Արտաքին հղումներ ==
Peter Andreas Munch
Peter Andreas Munch's "Norse Mythology: Legends of Gods and Heroes" e-book Archived 2006-10-17 at the Wayback Machine.
Digitized books by Munch
Ստարցի

Ստարցի (սերբ.՝ Старци), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 53 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Ենի-Քիլեր

Ենի-Քիլեր, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դարևկա (գյուղ, Աուրգազինսկի շրջան)

Անվան այլ կիրառումների համար տե՛ս՝ Դարևկա (այլ կիրառումներ)Դարևկա (ռուս.՝ Дарьевка, բաշկիրերեն՝ Дарьевка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (225201-225300)

Աստերոիդների ցանկ (225101-225200)  • Աստերոիդների ցանկ  • Աստերոիդների ցանկ (225301-225400)
 Աստերոիդների ցանկ (225101-225200)  • Աստերոիդների ցանկ  • Աստերոիդների ցանկ (225301-225400)
Թքել ենք բոլորս

«Թքել ենք բոլորս․ Հույսը չկորցնելու նուրբ արվեստը» (անգլ.՝ «Everything is F*cked: A Book About Hope»), ամերիկացի բլոգեր և հեղինակ Մարկ Մենսոնի երրորդ գիրքը, որը հրատարակվել է 2019 թվականին։ Այն դարձել է բեսթսելլեր։


== Հայերեն թարգմանություն ==
Գիրքը հայերեն թարգմանել է Newmag հրատարակչությունը։ Թարգմանիչներն են «ArmComedy» նախագծի հեղինակներ Սերգեյ Սարգսյանը և Նարեկ Մարգարյանը։


== Գնահատականներ ==
Կոլումբիայի համալսարանի հոգեբանության պրոֆեսոր և «The Psychology Podcast»-ի հաղորդավար Սքոթ Բարի Քաուֆմանը նկարագրել է հեղինակի աշխատանքն, ասելով․ 


== Տես նաև ==
Թքած ունենալու նուրբ արվեստը


== Ծանոթագրություններ ==


== Արտաքին հղումներ ==
Թքել ենք բոլորս
Թթենի (այլ կիրառումներ)

Թթենի, կարող է վերաբերել՝

Թթենի - թթազգիների (Moraceae) ընտանիքի տերևաթափ ծառերի կամ թփերի ցեղ
Թթենի - Զորայր Խալափյանի պատմվածքներից, որի հիման վրա 1979 թ. Հայֆիլմ կինոստուդիայում նկարահանվել է համանուն ֆիլմը
Թթենի - 1979 թվականին նկարահանված հայկական ֆիլմ
Մալայա Պերա

Մալայա Պերա (ռուս.՝ Малая Пера, կոմի՝ Ичӧт Пера), գյուղ Ռուսաստանի Կոմիի հանրապետության Սոսնոգորսկի մունիցիպալ շրջանի կազմում։
Բնակչությունը 2002 թվականին գրանցված տվյալներով կազմում էր 887 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոզլիճա

Կոզլիճա, գյուղ Արևմտյան Հայաստանում, Վանի վիլայեթի Արճակի գավառակում։ Գտնվում էր Արճակ լճի ափին։


== Պատմություն ==
1915-1916 թվականներին բնակիչները գաղթել են Արևելյան Հայաստան։


== Բնակչություն ==
1909 թվականին ուներ 55 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահությունն ու այգեգործությունն էր։


== Պատմամշակութային կառույցներ ==
Կոզլիճան ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Լև Տեր-Օգանով

Լև Գասպարի Տեր-Օգանով (իսկական անունը՝ Լևոն Տեր-Օհանյան, 1889 - անհայտ), հայ երաժիշտ-մանկավարժ, դաշնակահար։ Կոմպոզիտոր Սերժ Սյունու հայրը։ Նյու Յորքի ռուսական փաստաբանական ակադեմիայի անդամ։


== Կենսագրություն ==
Լևոն Տեր-Օհանյանը ծնվել է 1889 թվականին Թիֆլիսում։ Ավարտել է Թիֆլիսի ճեմարանը, կոնսերվատորիան, Սանկտ Պետերբուրգի Շլեսինգերի մանկավարժական դպրոցը և իրավաբանական վարժարանը։ 1915-1921 թվականներին եղել է Ռուսական փաստաբանական ակադեմիայի անդամ։
Դասավանդել է Բաքվի կոնսերվատորիայում, 1921-1923 թվականներին՝ Կոստանդնուպոլսում, հանդես է եկել համերգներով։
1923 թվականից ապրել է Նյու Յորքում, որտեղ հիմնադրել է սեփական դպրոց։
Լև Տեր-Օգանովի մահվան թվականն անհայտ է։


== Ընտանիք ==
Կինը՝ Սեդա Սյունի,
Որդին՝ Սերժ Սյունի, հայ դաշնակահար, կոմպոզիտոր։


== Ծանոթագրություններ ==
Տելելյույ

Տելելյույ (ռուս.՝ Телелюй), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեսոչնայա (Ժիզդրայի վտակ)

Անվան այլ կիրառումների համար տե՛ս՝ Պեսոչնայա (այլ կիրառումներ)Պեսոչնայա (ռուս.՝ Песочная), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ժիզդրա գետի աջ ափին 30 կմ հեռավորության վրա։ Գետի երկարությունը 16 կմ է, ավազանի տարածքը 44,6 կմ2։ Գետի ակունքը գտնվում է Սոսենսկի քաղաքի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020346
Հիդրոլոգիական ուսումնասիրությունների կոդը - 110002034
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նաումովկա (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՆաումովկաՆաումովկա (ուկրաիներեն՝ Наумівка), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Նաումովկա գյուղում բնակվում էր 447 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երիխա

Երիխա (ռուս.՝ Ериха ), գետ Ռուսաստանում, հոսում է Արխանգելսկի մարզում։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300112103000026527
Հիդրոլոգիական ուսումնասիրությունների կոդը - 103002652
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իսրայելի հայրենադարձների հարցերի նախարարություն

Իսրայելի կլանման (աբսորբցիայի) նախարարություն (եբրայերեն՝ המשרד לקליטת העלייה‎, «Միսրադ լե-Քլիթաթ հա-Ալիա»), իմիգրացիայի ոլորտում պետական քաղաքականության իրականացման համար պատասխանող կառավարական հաստատություն Իսրայելում։ Առաջին անգամ ստեղծվել է 1948 թվականին և գոյություն է ունեցել 3 տարի, որից հետո վերստեղծվել է 1968 թվականին՝ Վեցօրյա պատերազմի արդյունքում առաջացած իմիգրացիայի նոր ալիքից հետո։


== Կլանման նախարարների ցանկ ==
Ցանկը կազմված է Իսրայելի կառավարության պաշտոնական տվյալների հիման վրա.


== Ծանոթագրություններ ==